C 214/132
ET
Euroopa Liidu Teataja
16.6.2023
Neljapäev, 19. jaanuar 2023
75. on teadlik sellest, et suurema läbipaistvuse nõudmine ei tohi vähendada klientide õigustatud finantshuvide kaitset ning peab olema hõlmatud kehtivate õigusraamistike ja andmekaitsekorraga; 76. kutsub panga esindajaid üles suurendama Euroopa Parlamendiga koostöö tegemist ja suhtlemist, eelkõige finantstegevuse kontrolli valdkonnas; 77. tunneb muret selle pärast, et mitmekesisuse ja kaasamise strateegias aastateks 2018–2021 seatud eesmärke ei ole täies ulatuses saavutatud; kutsub EIPd üles tegema konkreetseid pingutusi selleks, et parandada oma töötajate soolist tasakaalu, eelkõige juhtkonna ja kõrgemate ametnike tasandil; 78. mõistab, et töötajate vähenenud töölevõtmine COVID-19 pandeemia ajal, panga otsitavate töötajaprofiilide eripära (riskijuhtimise, vastavuskontrolli ja IT-ametikohadel, kuhu paljudel juhtudel värvatakse inimesi pangandussektorist ja spetsialiseerunud sektoritest, mis ei pruugi juba iseenesest olla mitmekesised) ning Luksemburgi tööturu konkurentsivõime on näited piirangutest, mida tuleb üldise olukorra hindamisel arvesse võtta; 79. võtab teadmiseks pikaajalised mured ja kaebused, mis on seotud suurte palgaerinevustega haldus- ja kutsetöötajate kategooriate vahel; juhib tähelepanu Luksemburgi suurele elukallidusele ja märgib, et Luksemburgi paranduskoefitsiendiks on määratud 100 %, kuigi see peaks olema kõrgem; juhib tähelepanu probleemidele, millega seisavad silmitsi halduskategooriasse tööle võetud inimesed, ja sellele, kuidas need võivad negatiivselt mõjutada EIPs töötamise atraktiivsust ja selle töötajate elatustaset; 80.
julgustab panka jätkama meetmete võtmist, et saavutada oma organisatsioonis märgatavam sooline tasakaal;
81. tunneb heameelt asjaolu üle, et EIP jälgib pidevalt geograafilist tasakaalu ja et seda käsitlevaid andmeid võetakse arvesse käimasolevates ja tulevastes töölevõtmisprotsessides; 82. kordab oma üleskutset EIP-le tagada kõigi liikmesriikide nõuetekohane geograafiline esindatus oma administrat­ sioonis, võttes arvesse kandidaatide pädevust ja teeneid; kutsub EIPd üles avaldama kord aastas keskastme ja kõrgema juhtkonna ametikohtadel töötavate inimeste soolise ja kodakondsusel põhineva jaotuse; 83. võtab teadmiseks kaks ettepanekut, mis on esitatud streigiõiguse raamistiku ja ametiühingute tunnustamise raamistiku loomiseks, ning mõistab, et halduskomitee võtab need raamistikud vastu õigeaegselt; 84. kutsub panka üles andma ühtlasi aru rakendusmeetmete kohta, mida on rakendatud 2021. aasta tervise- ja heaolu-uuringu alusel; kutsub panka eelkõige üles andma aru sisejuhtimise ja sisemiste töölevõtmisprotsesside läbipaistvusest ning meetmetest, mida on võetud töötajate rahulolu uuringute tulemuste käsitlemiseks; Parlamendi soovituste põhjal võetavad järelmeetmed 85. palub EIP-l anda jätkuvalt aru Euroopa Parlamendi poolt tema iga-aastastes resolutsioonides esitatud varasemate soovituste põhjal võetud meetmete olukorra ja seisu kohta, eelkõige seoses järgmisega a) EIP investeerimisstrateegia (majanduslik, keskkonnaalane ja sotsiaalne) mõju ning saavutatud tulemused liidu huvides siseturu tasakaalustatud ja kindlale arengule kaasaaitamisel; b) meetmed, mis on võetud selleks, et tõhustada võitlust väärkäitumise ja huvide konfliktide, maksustamise vältimise, pettuse ja korruptsiooni vastu; c) meetmed, millega tugevdatakse toetuse andmist VKEdele ja toetuskõlblikele ettevõtjatele ELi poliitika rakendamisel ning välditakse mis tahes uusi nõudeid, mis tekitavad VKEdele suuremat bürokraatiat; d) käesolevas resolutsioonis esitatud üleskutsete ja nõudmiste suhtes võetavad järelmeetmed; o o
o
86. teeb presidendile ülesandeks edastada käesolev resolutsioon nõukogule ja komisjonile ning kutsub nõukogu ja EIP direktorite nõukogu üles korraldama käesoleva resolutsiooni üle arutelu.